กรุณาสรุปบทความ เคล็ดลับลดหย่อนภาษีด้วยการซื้อประกันชีวิต
หากพูดถึงตัวช่วยลดหย่อนภาษี ปัจจุบันมีอยู่หลากหลายทางเลือก ไม่ว่าจะเป็นการลงทุนในกองทุนลดหย่อนภาษีอย่างกองทุน SSF หรือกองทุน RMF หรือการเก็บออมเงินผ่านเบี้ยประกันชีวิต ประกันบำนาญ แต่บทความนี้จะจำเพาะเจาะจงไปที่การซื้อประกันชีวิตเพื่อลดหย่อนภาษี มีรายละเอียดอย่างไรหาคำตอบได้ที่นี่ ลดภาษีด้วยประกันชีวิต ดีอย่างไร? ประกันชีวิต โดยเฉพาะประกันชีวิตแบบสะสมทรัพย์ เป็นตัวช่วยที่มักถูกเลือกเป็นลำดับแรก ๆ โดยเฉพาะผู้ที่อยากเน้นลดหย่อนภาษีเป็นหลัก ไม่อยากให้เงินต้นหาย มีผลประโยชน์ที่เป็นตัวเงินในจำนวนที่รู้แน่นอนนับตั้งแต่วันที่ตัดสินใจ สำหรับผู้ที่ต้องการหลีกเลี่ยงความเสี่ยงหรือรับความเสี่ยงจากการลงทุนได้ต่ำ ถ้ามีเงินเหลือมากพอก็คงเลือกที่จะนำไปซื้อพันธบัตรรัฐบาลหรือหุ้นกู้เอกชน ที่ได้รับผลตอบแทนในรูปแบบดอกเบี้ยในจำนวนที่แน่นอนตราบเท่าที่ผู้ออกยังไม่ประสบปัญหาผิดนัดชำระหนี้ (Default Risk) และถือเป็นทางเลือกลงทุนที่สร้าง Passive Income ได้เป็นอย่างดี ดังนั้น ถ้ามีหุ้นกู้ตัวไหนที่ซื้อแล้วสามารถนำไปลดหย่อนภาษีได้ คงมีคนรีบแห่กันไปจองซื้อจนเกลี้ยงแน่นอน “เงินคืน” ที่ได้รับจากประกันชีวิตแบบสะสมทรัพย์ จะว่าไปก็เป็นผลตอบแทนที่มีรูปแบบเป็นพันธะสัญญาระหว่างบริษัทประกัน (เปรียบได้กับผู้ออกหุ้นกู้) กับผู้เอาประกัน (เปรียบได้กับผู้ถือหุ้นกู้) เพียงแต่จำนวนเงินคืนที่ว่ามีการกำหนดเป็น % ของเงินเอาประกัน ไม่ใช่ % ของเบี้ยประกันที่จ่ายไป ซึ่งต่างจากดอกเบี้ยของหุ้นกู้ที่กำหนดเป็น % ของมูลค่าที่ตราไว้ (หรือเท่ากับจำนวนเงินลงทุนตอนจองซื้อครั้งแรก) และเงินคืนที่ว่าอาจมีความถี่ในการจ่ายคืนเป็น รายปีหรือปีเว้นปี ตามแต่ละแบบประกัน ซึ่งอาจถี่น้อยกว่าดอกเบี้ยของหุ้นกู้ แต่ข้อดีของเงินคืนจากประกันชีวิตคือ เงินคืนนั้นไม่ถูกหักภาษี ณ ที่จ่าย เหมือนดอกเบี้ยหุ้นกู้ จึงไม่น่าแปลกที่เราอาจมองว่า ประกันชีวิตแบบสะสมทรัพย์ที่มีเงินคืนระหว่างสัญญาและมีการชำระเบี้ยเพียงครั้งเดียว (Single Premium) เป็นทางเลือกในการสร้าง Passive Income ที่สามารถใช้สิทธิลดหย่อนภาษีได้ ประกัน MRTA สามารถนำไปลดหย่อนภาษีได้หรือไม่?  ประกันสั้น ๆ จ่ายเบี้ยครั้งเดียว มีด้วยเหรอ? อายุสัญญาที่สั้นที่สุดของประกันชีวิตที่เบี้ยประกันนำไปลดหย่อนภาษีได้ ต้องไม่สั้นไปกว่า 10 ปี ดังนั้นถ้ามีประกันชีวิตที่ระยะเวลาของสัญญา 10 ปี มีเงินคืนระหว่างทาง และเป็นแบบชำระเบี้ยครั้งเดียว (Single Premium) ก็ถือเป็นแบบประกันในฝันที่ช่วยสร้าง Passive Income แถมยังลดหย่อนภาษีได้ด้วย คำถามคือ ประกันแบบนี้มีจริงเหรอ? คำตอบคือ "มี" เพียงแต่ว่าโดยส่วนใหญ่แล้วประกันแบบนี้มักมีให้เห็นกันไม่บ่อยนัก บางบริษัทก็นำออกมาเสนอขายเป็นช่วงสั้น ๆ เท่านั้น ซึ่งกว่าเราจะสืบจนรู้ว่าที่ไหนมี กว่าจะติดต่อตัวแทนได้ ก็อาจซื้อไม่ได้หรือไม่ทันใช้สิทธิลดหย่อนภาษีสิ้นปีแล้ว เป็นประกันชีวิตในแบบที่สั้นและง่าย โดยเป็นแบบประกันชีวิตที่มีลักษณะ (1) ชำระเบี้ยครั้งเดียวจบ ไม่มีพันธะต้องจ่ายเบี้ยปีต่อ ๆ ไป ปีนี้ถ้ามีเงินน้อยก็เลือกซื้อน้อย แต่ถ้ามีเงินเยอะก็เลือกซื้อเยอะ ผลประโยชน์ทางภาษีที่ได้ก็สูงตามมา (2) ระยะเวลาของสัญญา 10 ปีถ้วน คือสั้นสุด ๆ เท่าที่จะใช้สิทธิลดหย่อนภาษีได้แล้ว (3) มีเงินคืนปีเว้นปี เริ่มตั้งแต่สิ้นปีกรมธรรม์ที่ 2 พอครบ 10 ปี ก็ได้รับเงินก้อนคืน อีกหนึ่งจุดเด่นของ ประกันชีวิตแบบ 10/1 คือ ค่าเบี้ยเริ่มต้นที่ 10,000 บาท ไม่ว่าจะเพศไหน อายุเท่าไรก็ตาม ดังนั้น ถ้าปีนี้เผลอใช้เงินหนักมือจนเหลือเงินซื้อประกันลดหย่อนภาษีได้ไม่เยอะก็เริ่มที่ 10,000 บาทก็ได้ แต่ถ้าที่ผ่านมาบริหารเงินตัวเองได้ดี มีเงินเหลือเยอะจะซื้อเยอะหน่อยสัก 100,000 บาทก็ได้ สิทธิทางภาษีก็ได้เพิ่มตามมา เช่น เลือกจ่ายเบี้ย 10,000 บาท ซึ่งจะได้ทุนประกัน 10,000 บาท ก็จะได้เงินคืนครั้งละ 3% ของทุนประกัน หรือ 300 บาท ในสิ้นปีที่ 2, 4, 6, 8 และพอครบสัญญาตอนสิ้นปีที่ 10 นอกจากเงินคืน 300 บาท แล้วยังได้รับเงินต้นคืน 10,000 บาทด้วย ซึ่งถ้าคิดคร่าว ๆ คือ ได้เงินคืนเฉลี่ยครั้งละ 3% หรือปีละ 1.5% ของเงินต้น 10,000 บาท ซึ่งถ้าจะมีหุ้นกู้ที่มีลักษณะเหมือนกันนี้ ก็ต้องเป็นหุ้นกู้ที่มีประกาศอัตราดอกเบี้ย 1.76% ต่อปี (ก่อนหักภาษี ณ ที่จ่าย 15%) แต่สะสมไว้จ่ายทุก ๆ 2 ปี เป็นต้น โดยปกติถ้าอยากซื้อประกันชีวิตสักฉบับ คงต้องเดินไปสาขาธนาคารหรือติดต่อตัวแทนเพื่อนำเอกสารที่เกี่ยวข้องมาเสนอขาย ลงนาม ชำระเงิน ฯลฯ แต่ปัญหาคือ บางครั้งเราก็ไม่ได้มีเวลาว่างหรือสะดวกที่จะนัดพบเจ้าหน้าที่ได้ง่ายนัก ยิ่งถ้าเป็นช่วงปลายปีด้วยแล้วการซื้อประกันให้ทันใช้สิทธิลดหย่อนภาษีสิ้นปี ต้องวางแผนให้ดีเพราะหลังลงนามและชำระเงินแล้ว กว่าเจ้าหน้าที่จะยื่นเอกสารเข้าบริษัทประกันและรอกรมธรรม์อนุมัติ ต้องใช้เวลาหลายวันซึ่งอาจไม่ทันสิ้นปีก็ได้ แต่สำหรับประกันชีวิตแบบ 10/1 เป็นประกันที่ซื้อได้ทุกที่แม้แต่ตอนนอนอยู่บ้านหรือนั่งดื่มกาแฟที่ทำงาน เพราะสามารถซื้อได้บน Mobile Banking แถมซื้อแล้วแทบจะรู้ผลอนุมัติกรมธรรม์ทันที ทำให้สบายใจได้ว่าเบี้ยประกันที่จ่ายไป ทันใช้สิทธิลดหย่อนภาษีปีนี้แน่นอน หรือถ้ามีเวลาจะอ่านข้อมูลแบบประกัน แล้วค่อย ๆ หาข้อมูลประกันของที่อื่นมาเปรียบเทียบก็ทำได้โดยไม่มีใครมาคอยกดดัน ขอแค่อย่าลืมกดซื้อให้ทันสิ้นปีก็พอ  ฝากไว้ ก่อนซื้อประกัน – เช็กสิทธิให้ดีว่าปีนี้มีจ่ายเบี้ยประกันชีวิตและเบี้ยประกันสุขภาพไปแล้วเท่าไร เหลือซื้อได้อีกเท่าไรเพื่อจะได้ไม่เกิน 100,000 บาท – อย่ามัวแต่คิดว่าต้องลดภาษีให้ได้เยอะ ๆ ต้องเช็กความพร้อมของตัวเองด้วย เพราะถ้าซื้อแล้วเวนคืนหรือยกเลิกประกันก่อน 10 ปี ก็ต้องคืนภาษีที่ได้ลดหย่อนมา แถมต้องจ่ายเงินเพิ่มให้สรรพากรอีกด้วย – ถ้าประกันชีวิตแบบ 10/1 ยังไม่ถูกใจ แล้วกำลังมองหาประกันที่อื่นอยู่ ต้องดูว่าเบี้ยประกันขั้นต่ำที่ซื้อได้สูงเกินสิทธิลดหย่อนที่เหลืออยู่ไหม เพราะหลาย ๆ ที่เบี้ยประกันขั้นต่ำก็สูงกว่า 10,000 บาท – ถ้าซื้อปลาย ๆ ปี ก็อย่าลืมเช็กว่าสามารถใช้สิทธิลดหย่อนภาษีได้ทันปีนี้ไหม เพราะซื้อแล้วกรมธรรม์อาจไม่ได้อนุมัติรวดเร็วทันใจเหมือนอย่างประกันชีวิต One Plus 10/1
การซื้อประกันชีวิตถือเป็นตัวช่วยหนึ่งในการลดหย่อนภาษี โดยเฉพาะประกันชีวิตแบบสะสมทรัพย์ที่มักถูกเลือกเป็นลำดับแรกๆ เพราะมีผลประโยชน์เป็นตัวเงินในจำนวนที่แน่นอนนับตั้งแต่วันที่ตัดสินใจ โดย“เงินคืน” ที่ได้รับจากประกันชีวิตแบบสะสมทรัพย์ จัดเป็นผลตอบแทนที่มีรูปแบบเป็นพันธะสัญญาระหว่างบริษัทประกันกับผู้เอาประกัน กำหนดเป็น % ของเงินเอาประกัน และเงินคืนที่ว่าอาจมีความถี่ในการจ่ายคืนเป็นรายปีหรือปีเว้นปีตามแต่ละแบบประกัน ที่สำคัญคือเงินคืนจากประกันชีวิต คือ ไม่ถูกหักภาษี ณ ที่จ่าย

นอกจากนี้ยังมีประกันแบบ MRTA หรือประกันระยะสั้น จ่ายเบี้ยครั้งเดียว แต้องไม่สั้นไปกว่า 10 ปี เนื่องจากจะนำไปลดหย่อนภาษีไม่ได้ โดยเป็นรูปแบบประกันชีวิตที่มีลักษณะดังนี้

(1) ชำระเบี้ยครั้งเดียวจบ ไม่มีพันธะต้องจ่ายเบี้ยปีต่อๆ ไป

(2) ระยะเวลาของสัญญา 10 ปีถ้วน

(3) มีเงินคืนปีเว้นปี เริ่มตั้งแต่สิ้นปีกรมธรรม์ที่ 2 เมื่อครบ 10 ปี ก็จะได้รับเงินก้อนคืน ค่าเบี้ยเริ่มต้นที่ 10,000 บาท ในทุกช่วงอายุและทุกเพศ

เทคนิคในการพิจารณาเลือกซื้อประกันชีวิตให้ได้ลดหย่อนภาษี

1) เช็กสิทธิ์ให้ดีว่าปีนี้มีการจ่ายเบี้ยประกันชีวิตและเบี้ยประกันสุขภาพไปแล้วเท่าไร ซื้อได้อีกเท่าไร จึงจะยังสามารถลดหย่อนภาษีได้

2) เช็กความพร้อมของตัวเอง เพราะหากซื้อแล้วเวนคืนหรือยกเลิกประกันก่อน 10 ปี ก็ต้องคืนภาษีที่ได้ลดหย่อนมา และต้องจ่ายเงินเพิ่มให้สรรพากรอีกด้วย

3) เช็กว่าเบี้ยประกันขั้นต่ำที่ซื้อได้สูงเกินสิทธิลดหย่อนที่เหลืออยู่หรือไม่

4) หากซื้อช่วงปลายปี อย่าลืมเช็กว่าสามารถใช้สิทธิลดหย่อนภาษีได้ทันปีนี้หรือไม่
18.กฎหมายภาษี,1.ความรู้พื้นฐานกฏหมาย